En 20-årig mand fra Kaas-området er blevet idømt fire måneders betinget fængsel for at være i besiddelse af et lager af anabolske steroider.

Den 20-årige mand blev dømt ved en domsmandsret i Retten i Hjørring mandag. Han blev idømt fire måneders betinget fængsel samt 60 timers samfundstjeneste, der skal udføres indenfor otte måneder. Det oplyser Retten i Hjørring. Politiet fandt sidste forår efter et anonymt tip de ulovlige medikamenter på mandens private adresse. Manden var i besiddelse af 17.000 enheder og 11.000 enheder læge-medikamenter. Derfor blev han også dømt for at have de anabolske steroider med henblik på videresalg.